Jelasin soal Fußball-Bundesliga  dalam bahasa minangkabau dong

Fußball-Bundesliga (biasonyo disabuik Bundesliga, , federal League) adolah sabuah liga sepak bola profesional di Jerman. Liga ko adolah liga tingkek paliang ateh dalam sistem liga sipak bola di Jerman dan marupoan kompetisi utamo sipak bola Jerman. Bundesliga nan diikuti 18 klub dan baroperasi jo sistem promosi dan degradasi jo 2. Bundesliga. Musim bajalan dari Agustus sampai Mei. Patandiangan biasonyo dimainan pado hari Sabtu jo Ahad, dan babarapo patandiangan nan dimainan pado malam pado wakatu hari karajo.

Sabanyak 51 klub alah bakompetisi di Bundesliga sajak pandiriannyo. FC Bayern Munich alah mamanangkan Bundesliga nan paliang banyak, jo 21 gala. Namun Bundesliga juo alah malahiakan juara lainnyo jo Borussia Dortmund, Hamburger SV, Werder Bremen, Borussia Mönchengladbach jo VfB Stuttgart nan paliang manonjol di antaro babarapo klub nan lain. Bundesliga marupokan salah ciek liga nasional papan ateh, saaik iko manduduaki paringkek ka-3 di Eropa sasuai jo paringkek Koefisien Liga UEFA, badasarkan data terbaru Bundesliga saaik iko adolah liga sipak bola nomor satu di dunia dalam hal rato-rato kahadiran, dari sadonyo olahraga. Liga iko mancatat kahadiran rato-rato 45.134 pandukuang dalam satiok patandiangan salamo musim 2011-12 adolah nan tatinggi kadua dari satiok liga olahraga di dunia.

Indak bantuak nagari-nagari lain, di Jerman pakembangan struktur liga nasional sipak bola nan kompak sangaik lambek. Bundesliga indak dibantuak sampai taun 1963 jo struktur organisasi dari liga sipak bola nasional masih mangalami parusahoan hinggo saaik ikp. Liga iko awalnyo didirian dek Asosiasi Sipak Bola Jerman, tatapi kini dioperasikan dek Deutsche Fußball Liga.

Bundesliga juo mamiliki babarapo stadion paliang modern jo bakelas di dunia takah Allianz Arena, Veltins-Arena, Commerzbank-Arena, Mercedes-Benz Arena, Stadion Olimpiade Berlin, Imtech Arena, Esprit Arena jo lain-lain.